11. ΒΑΣΙΛΙΚΟΝ ΔΙΑΤΑΓΜΑ της 30 Ιουλ. /2 Αυγ. 1938 (ΦΕΚ Α΄ 284) Περί του τρόπου της διαχειρίσεως των επιτασσομένων πλωτών μέσων των δια λογαριασμόν του Δημοσίου εκμεταλλευομένων. Έχοντες υπ’ όψει το άρθρ. 2 του υπ’ αριθ. 111/1936 Α. Νόμου «περί τροποποιήσεως και συμπληρώσεως των διατάξεων του Νόμ. 4442 «περί κυρώσεως του από 21 Σεπτ. 1926 Ν.Δ/τος περί στρατιωτικών και ναυτικών εισφορών και ναυλώσεων», προτάσει του Ημετέρου επί της Εμπορικής Ναυτιλίας Υφυπουργού, μετά σύμφωνον από 28 Ιουλίου ε.ε. γνώμην του Συμβουλίου της Επικρατείας, απεφασίσαμεν και διατάσσομεν: Σελ. 424 Άρθρ.1.-1.Συνιστάται εν Πειραιεί ειδική υπηρεσία υπό τον τίτλον «Υπηρεσία Διαχειρίσεως Επιτάκτων Πλωτών Μέσων» (Υ.Δ.Ε.Π.), εις ην ανατίθεται η εν γένει διοίκησις και διαχείρισις των δυνάμει του Νόμ. 4442, ως ούτος εκάστοτε ισχύει επιτασσομένων πλωτών μέσων, ων την εκμετάλλευσιν αναλαμβάνει δι’ ίδιον αυτού λογαριασμόν το Κράτος. 2.Η υπηρεσία αύτη, υπαγομένη απ’ ευθείας εις το Υφυπουργείον Εμπορικής Ναυτιλίας, λειτουργεί εφ’ όσον χρόνον διαρκεί η επίταξις των περί ων η προηγουμένη παράγραφος πλωτών μέσων. Άρθρ.2.-1.Διευθυντής της κατά το προηγούμενον άρθρον υπηρεσίας τοποθετείται ανώτερος λιμενικός αξιωματικός, εκ των εν Αθήναις ή Πειραιεί υπηρετούντων. 2.Παρά τη υπηρεσία ταύτη αποσπάται το εκάστοτε αναγκαιούν δια την εκτέλεσιν των ανατεθειμένων εις αυτήν καθηκόντων, προσωπικόν εκ βαθμοφόρων ή ανδρών του Λιμενικού Σώματος και εκ τεχνικών αξιωματικών του Β.Ν. εκ των εις υπηρεσίας Διοικήσεως Εμπορικού Ναυτικού υπηρετούντων. Εις τον Ημέτερον επί της Εμπορικής Ναυτιλίας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 